Helsingin hallinto

Helsingin hallintoon kuuluu Helsingin kaupunkia johtavia päättäjiä sekä toimielimiä. == Kunnallishallinto == 250px|thumb|Helsingin kaupungintalo kesällä 2009. Helsingin kaupunginvaltuustossa on 85 jäsentä. Muun Suomen poliittiseen kenttään verrattuna suurin ero on Suomen Keskustan pieni kannatus. Kaudella 2021–2025 suurimmat valtuustoryhmät ovat kokoomus (23 paikkaa), vihreät (18) ja SDP (13). kaupunginvaltuuston Puheenjohtajana toimii Fatim Diarra (vihr.), ensimmäisenä varapuheenjohtajana Harry Bogomoloff (kok.) ja toisena varapuheenjohtajana Pilvi Torsti (sd.). Kaupunginhallituksessa on 15 jäsentä, puheenjohtajana toimii pormestari Juhana Vartiainen ja 4 apulaispormestaria ovat sen jäseniä. Vuoden 2020 organisaatiouudistuksen jälkeen kaupungilla ei ole enää virastoja, vaan esimerkiksi Sosiaali- ja terveysvirastosta tuli nimeltään sosiaali- ja terveystoimiala. Uudistuksessa kaupungin noin kolmekymmentä virastoa koottiin neljään toimialaan: kasvatus ja koulutus, kaupunkiympäristö, kulttuuri ja vapaa-aika sekä sosiaali- ja terveystoimi. === Lauta- ja johtokunnat=== * Asuntolautakunta * Asuntotuotantotoimikunta * Eläintarhan johtokunta * Helsingin Energia -liikelaitoksen johtokunta * Kaupunginmuseon johtokunta * Kaupunginorkesterin johtokunta * Kaupunkisuunnittelulautakunta * Kiinteistölautakunta * Kulttuuri- ja kirjastolautakunta * Kunnan keskusvaalilautakunta * Liikennelaitoksen johtokunta * Liikepalvelulautakunta * Liikennelaitoksen johtokunta * Liikuntalautakunta * Nuorisolautakunta * Oiva-Akatemian johtokunta * Opetuslautakunta * Palmia-liikelaitoksen johtokunta * Pelastuslautakunta * Rakennuslautakunta * Ruotsinkielisen työväenopiston johtokunta * Satama-liikelaitoksen johtokunta * Sosiaalilautakunta * Suomenkielisen työväenopiston johtokunta * Taidemuseon johtokunta * Talouspalvelu-liikelaitoksen johtokunta * Tarkastuslautakunta * Teknisen palvelun lautakunta * Terveyslautakunta * Yleisten töiden lautakunta * Ympäristölautakunta === Kaupunginjohtajat === Alla olevassa taulukossa on lueteltu Helsingin kaupunginjohtajat vuodesta 1921 lähtien. Vuonna 2017 Helsinki siirtyi pormestarimalliin, jolloin kaupunginjohtajan virka lopetettiin. Samalla lakkautettiin apulaiskaupunginjohtajien virat, jotka korvattiin apulaispormestareilla. Kaupunginjohtaja Syntymä-kuolema Toimikausi Puolue Arthur Castrén 1866–1946 1921–1930 Nuorsuomalaiset Antti Tulenheimo 1879–1952 1930–1944 Kokoomus Eero Rydman 1889–1963 1944–1956 Edistyspuolue Lauri Aho 1901–1985 1956–1968 Kokoomus Teuvo Aura 1912–1999 1968–1979 LKP Raimo Ilaskivi 1928– 1979–1991 Kokoomus Kari Rahkamo 1933–2023 1991–1996 Kokoomus Eva-Riitta Siitonen 1940– 1996–2005 Kokoomus Jussi Pajunen 1954– 2005–2017 Kokoomus Tasavallan presidentti myönsi Helsingin kaupunginjohtajille ylipormestarin arvonimen 1930-luvulta lähtien. Ensimmäinen ylipormestarin arvon saanut kaupunginjohtaja oli Antti Tulenheimo (vuonna 1934). === Pormestarit === Vuoden 2017 kuntavaaleista lähtien Helsingissä otettiin käyttöön pormestarimalli. Puolueet asettivat omat pormestariehdokkaansa ennen vaaleja, vaikka kaupunkilaiset eivät päässeet itse valitsemaan pormestaria vaaleissa. Vaalien jälkeen käydyissä neuvotteluissa Helsingin pormestarin paikan sai vaalien suurin puolue Kokoomus. Kokoomuksen pormestariehdokkaana oli Jan Vapaavuori, joka valittiin Helsingin ensimmäiseksi pormestariksi. Samalla valittiin myös neljä apulaispormestaria, joilla on aiempien apulaiskaupunginjohtajien tapaan omat vastualueensa. Pormestarimallin käyttöönoton yhteydessä tehdyn organisaatiomuutoksen myötä, apulaispormestarit toimivat myös oman toimialansa lautakunnan puheenjohtajana. Pormestari ja apulaispormestarit vuosina 2017–2021: * Helsingin pormestari Jan Vapaavuori, Kokoomus * apulaispormestari, sosiaali- ja terveystoimi, Sanna Vesikansa, Vihreät * apulaispormestari, kulttuuri ja vapaa-aika, Nasima Razmyar, SDP * apulaispormestari, kasvatus ja koulutus, Pia Pakarinen, Kokoomus * apulaispormestari, kaupunkiympäristö, Anni Sinnemäki, Vihreät Pormestari ja apulaispormestarit vuodesta 2021 alkaen ovat: * Helsingin pormestari Juhana Vartiainen, Kokoomus * apulaispormestari, sosiaali- ja terveystoimi, Daniel Sazonov, Kokoomus * apulaispormestari, kulttuuri ja vapaa-aika, Paavo Arhinmäki, Vasemmistoliitto * apulaispormestari, kasvatus ja koulutus, Nasima Razmyar, SDP * apulaispormestari, kaupunkiympäristö, Anni Sinnemäki, Vihreät == Lähteet == *